als_Latn dik_Latn sag_Latn
Kina shprehu të dielën pakënaqësi dhe kundërshtim të fortë ndaj "komenteve të papërgjegjshme" nga sekretari amerikan i Mbrojtjes James Mattis dhe homologut japonez Tomomi Inada mbi çështjet e Detit të Kinës Jugore dhe të Tajvanit gjatë Dialogut të sapokrijuar Shangri-La.
Duke theksuar se Kina ka sovranitet të padiskutueshëm ndaj ishujve Nansha dhe ujërat përreth, zëdhënësja Hua Chunying tha se Kina i është përmbajtur gjithnjë zgjidhjes paqësore të mosmarrëveshjeve përmes konsultimeve dhe nogociatave me vendet e përfshira.
Kina ka respektuar dhje ruajtur gjithnjë lirinë e lundrimit dhe të fluturimit në Detin e Kinës Jugore në përputhje me ligjin ndërkombëtar. Ndërkohë, Kina i kundërvihet me vendosmëri disa vendeve të caktuara që nën justifikimin e asaj lirie, kërcënojnë sovranitetin dhe sigurinë e Kinës, nënvizoi Hua.
Projektet e ndërtimit në ishujt Nansha synojnë përmirësimin e kushteve të punës dhe të jetesës së stafit atje, ndërkohë që përmbushin detyrimet ndërkombëtare, shton Hua.
Ajo tha gjithashtu se objektet e mbrojtjes ngritur në territorin e një shteti sovran përfaqësojnë të drejtat e këtij vendi për vetëmbrojtje dhe nuk kanë të bëjnë me të ashtuquajturin "militarizim". (Albana)
als_Latn als_Latn als_Latn als_Latn als_Latn